શ્રદ્ધા-અશ્રદ્ધા-અંધશ્રદ્ધા, બધું ગૂંચવાયેલું છે. સેન્ચરી કરનારો ક્રિકેટર બૅટ ઊંચું કરીને પ્રભુનો આભાર માને છે, એનો અર્થ એ પણ થાય કે ભગવાનની મહેરબાનીથી એ શક્ય બન્યું એમ એ કહે છે. આ તો એની નમ્રતા છે! એમાં ટીકા કરવા જેવું શું? પરંતુ કોઈ ખેલાડી શૂન્ય રન કરીને બૅટ ઊંચે આકાશ તરફ઼ તાકતો નથી. એમ કરે તો માનીએ કે એ કહે છે “જેવી ભગવાનની મરજી!” પણ આવું બનતું નથી. આમાંથી એની શ્રદ્ધાનું નક્કર માપ મળશે.